**สภาพและปัญหาของระบบการดูแลช่วยเหลือนักเรียน**

**โรงเรียนทวีธาภิเศกบางขุนเทียน สังกัดสำนักงานเขตพื้นที่**

**การศึกษามัธยมศึกษาเขต1**

Problems Of Student Behavioral Promoted System Of

Taweethapisek Bangkhunthien School,The Secondary

Educational Service Area Office 1

 **นายปริญญา รัตนะ**

นักศึกษาหลักสูตรครุศาสตรมหาบัณฑิต สาขาวิชาการบริหารการศึกษา ปีการศึกษา 2559

มหาวิทยาลัยราชภัฏบ้านสมเด็จเจ้าพระยา

**บทคัดย่อ**

การวิจัยครั้งนี้มีวัตถุประสงค์เพื่อ 1)ศึกษาสภาพการดำเนินงานระบบดูแลช่วยเหลือนักเรียนโรงเรียนทวีธาภิเศก บางขุนเทียน สังกัดสำนักงานเขตพื้นที่การศึกษามัธยมศึกษา เขต 1 2) ศึกษาปัญหาการดำเนินงานระบบดูแลช่วยเหลือนักเรียนโรงเรียนทวีธาภิเศก บางขุนเทียน สังกัดสำนักงานเขตพื้นที่การศึกษามัธยมศึกษา เขต 1 ใน 5 ด้าน คือ 1) ด้านการรู้จักนักเรียนเป็นรายบุคคล 2) ด้านการคัดกรองนักเรียน 3) ด้านการส่งเสริมและพัฒนานักเรียน 4) ด้านการป้องกันช่วยเหลือและแก้ไข5) ด้านการส่งต่อนักเรียน ประชาการที่ใช้ในการวิจัยคือครู จำนวน 46 คน เครื่องมือที่ใช้ในการวิจัยเป็นแบบสอบถามมาตราส่วนประมาณค่า 5 ระดับ และแบบตรวจสอบรายการ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย และส่วนเบี่ยงเบนมาตรฐาน

ผลการวิจัย พบว่า ด้านสภาพของระบบการดูแลช่วยเหลือนักเรียนของโรงเรียนทวีธาภิเศก บางขุนเทียน สังกัดสำนักงานเขตพื้นที่การศึกษามัธยมศึกษา เขต 1 ในภาพรวมทั้ง 5 ด้าน อยู่ในระดับปานกลาง เมื่อพิจารณารายด้าน พบว่า ด้านการรู้จักนักเรียนเป็นรายบุคคล มีค่าเฉลี่ยสูงสุด รองลงมาคือด้านการคัดกรองนักเรียน ส่วนด้านการส่งเสริมและพัฒนานักเรียน มีค่าเฉลี่ยต่ำสุด

ผลารวิจัย พบว่า ด้านปัญหาของระบบการดูแลช่วยเหลือนักเรียนของโรงเรียนทวีธาภิเศก บางขุนเทียน สังกัดสำนักงานเขตพื้นที่การศึกษามัธยมศึกษา เขต 1 ในภาพรวมทั้ง 5 ด้าน อยู่ในระดับมาก เมื่อพิจารณารายด้าน พบว่า ด้านการรู้จักนักเรียนเป็นรายบุคคลมีค่าเฉลี่ยสูงสุด รองลงมาคือด้านการป้องกันช่วยเหลือและแก้ไขปัญหาส่วนด้านการส่งต่อนักเรียนมีค่าเฉลี่ยต่ำสุด

**คำสำคัญ:** ระบบการดูแลช่วยเหลือนักเรียน

**ABSTRACT**

 This research proposal was to study problems of Student Behavioral Promoted System of Taweethapisek Bangkhunthien School, the Secondary Educational Service Area Office1 in 5 aspect 1) personnel recognition 2) personnel divided 3) discipline development 4) solving problem 5) delivering . The population contains 46 teachers. The data was collected by using 5-level rating scale questionnaire and checklist form. Analyzed statistic was used in percentage, average rating and standard deviation.

 The result revealed that problems of Student Behavioral Promoted System of Taweethapisek Bangkhunthien School, the Secondary Educational Service Area Office1 were generally found at high level. The highest average was personnel recognition and delivering was the lowest average.

**Keywords:** Student Behavioral Promoted System

**บทนำ**

สถานการณ์และปัญหาเด็กในสังคมไทยนับวันจะมีความซับซ้อน วิกฤติ และรุนแรงมากขึ้นระบบเศรษฐกิจทุนนิยมเชิงตลาดการแข่งขันแบบเสรี การเร่งเร้า การกระตุ้นในลักษณะบริโภคนิยมผ่านสื่อต่าง ๆ รวมทั้งวัฒนธรรมในยุคโลกาภิวัฒน์ ทำให้โครงสร้างทางสังคมอ่อนแอ รวมไปถึงศาสนา วัฒนธรรมและภูมิปัญญาท้องถิ่นห่างเหินและถูกปฏิเสธจากเด็ก และเยาวชน ส่วนหนึ่งเป็นเพราะได้รับการหล่อหลอมจากบรรยากาศและสภาพแวดล้อม ที่ไม่สร้างสรรค์ ส่งผลให้เด็กและเยาวชนมีพฤติกรรมเบี่ยงเบน ล่อแหลมต่อการกระทำผิดกฎหมาย หมิ่นเหม่ต่อศีลธรรมอันดีงาม และมีค่านิยมที่ไม่พึงประสงค์ (สำนักงานคณะกรรมการการศึกษาขั้นพื้นฐาน, 2548,น.1) อีกทั้งความเจริญ ทางเทคโนโลยีด้านข้อมูลข่าวสาร สภาพสังคมที่ซับซ้อนมีการเคลื่อนไหวเปลี่ยนแปลงอยู่ตลอดเวลา ก่อให้เกิดสภาวะวิกฤติเป็นปัญหามากมาย ได้แก่ ปัญหาเศรษฐกิจ ปัญหาครอบครัว ปัญหายาเสพติด ปัญหาโรคเอดส์ ปัญหาอาชญากรรม ก่อให้เกิดความเครียด ความวิตกกังวล ซึ่งส่งผลกระทบต่อการดำรงชีวิต สุขภาพกาย และสุขภาพจิตของคนทั่วไปรวมทั้งเยาวชนด้วย (สำนักงานเลขาธิการสภาการศึกษา, 2547, น.462)

 พระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) มาตรา4(1) บัญญัติไว้ว่า “การศึกษา หมายถึง กระบวนการเรียนรู้เพื่อความเจริญงอกงามของบุคคลและสังคม” จากความหมายนี้ถือเป็นหลักการสำคัญยิ่งในการจัดการศึกษาของชาติโดยถือว่าผู้เรียนทุกคนมีความรู้ความสามารถเรียนรู้พัฒนาตนเองได้ (สำนักงานปฏิรูปการศึกษา, 2543, น.6) มาตรา 22 บัญญัติไว้ว่า การจัดการศึกษาต้องยึดหลักว่าผู้เรียนทุกคนมีความสามารถเรียนรู้และพัฒนาตนเองได้และถือว่าผู้เรียนสำคัญที่สุด กระบวนการจัดการศึกษาต้องส่งเสริมให้ผู้เรียนสามารถพัฒนาตามธรรมชาติแบะเต็มศักยภาพและมาตรา 24(1), (2), (3), (4) ซึ่งเป็นการดำเนินการจัดกระบวนการจัดการเรียนรู้ให้สถานศึกษาและหน่วยงานที่เกี่ยวข้องดำเนินการในด้านการจัดเนื้อหาสาระและกิจกรรมให้สอดคล้องกับความสนใจและความถนัดของผู้เรียน โดยคำนึงถึงความแตกต่างระหว่างบุคคลฝึกทักษะกระบวนการคิด การเผชิญสถานการณ์และการประยุกต์ความรู้มาใช้ เพื่อป้องกันและแก้ไขปัญหา จัดกิจกรรมให้ผู้เรียนได้เรียนรู้จากประสบการณ์จริง ฝึกปฏิบัติให้ทำได้ คิดเป็น แก้ปัญหาเป็น รักการอ่านและเกิดการใฝ่รู้ใฝ่เรียนในทุกๆด้านอย่างได้สัดส่วนสมดุลกัน รวมทั้งการปลูกฝังคุณธรรมจริยธรรม ค่านิยมที่ดีงามและคุณลักษณะอันพึงประสงค์(กรมสามัญศึกษา, 2544, น.4)

 การปลูกฝังคุณลักษณะอันพึงประสงค์ดังกล่าว นอกจากการส่งเสริมสนับสนุนนักเรียนแล้วการป้องกันและการช่วยเหลือปัญหาต่างๆที่เกิดขึ้นกับนักเรียนก็เป็นสิ่งสำคัญประการหนึ่งของการพัฒนา และวิธีการหนึ่งที่นับว่ามีประสิทธิภาพและเป็นนโยบายของกระทรวงศึกษาธิการคือการจัดการดูแลช่วยเหลือนักเรียนในสถานศึกษาโดยการนำระบบดูแลช่วยเหลือนักเรียนเข้ามาแก้ปัญหาดังกล่าว ระบบการดูแลช่วยเหลือนักเรียนเป็นกระบวนการดำเนินงานงานดูแลช่วยเหลือนักเรียนอย่างมีขั้นตอน พร้อมด้วยวิธีการและเครื่องมือการทำงานที่ชัดเจนรอบคอบโดยมีครูที่ปรึกษาเป็นบุคลากรหลักในการดำเนินงานดังกล่าว และมีการประสานความร่วมมืออย่างใกล้ชิดกับบุคคลที่เกี่ยวข้องหรือบุคคลภายนอกรวมทั้งการสนับสนุนส่งเสริมจากโรงเรียน การดูแลช่วยเหลือนั้นรวมถึงการส่งเสริมการป้องกัน การช่วยเหลือและแก้ปัญหาโดยมีวิธีการและเครื่องมือสำหรับครูที่ปรึกษาและบุคลากรที่เกี่ยวข้องเพื่อใช้ในการดำเนินงานพัฒนานักเรียนให้มีคุณลักษณะอันพึงประสงค์ ปลอดภัยจากสารเสพติด(สำนักงานคณะกรรมการการศึกษาขั้นพื้นฐาน, 2547, น.3-4)

 จรวยพร ธรณินทร์ (2546, ออนไลน์) ได้กล่าวไว้ว่า ระบบการดูแลช่วยเหลือนักเรียนเป็นเครื่องมือที่ดีเยี่ยมในการแก้ปัญหาผู้ใช้ยาเสพติดในโรงเรียน ระบบการดูแลช่วยเหลือนักเรียนเป็นกระบวนการทางการศึกษาของโรงเรียนที่เกี่ยวกับการส่งเสริม การป้องกันและการแก้ไขปัญหาที่มุ่งเน้นส่งเสริมให้นักเรียนทุกคนมีคุณภาพตามความแตกต่างระหว่างบุคคล ค้นพบและพัฒนาศักยภาพของตน มีทักษะการดำเนินชีวิต มีวุฒิภาวะทางอารมณ์ มีคุณธรรม จริยธรรม รู้จักคิดตัดสินใจและดำเนินชีวิตอยู่ในสังคมอย่างมีความสุขซึ่งคณะกรรมการการศึกษาขั้นพื้นฐานและกระทรวงสาธารณสุขโดยกรมสุขภาพจิตได้ร่วมกันวางรากฐานเพื่อพัฒนาคุณภาพชีวิตของนักเรียนจึงตระหนักถึงความสำคัญที่จะต้องมีระบบการดูแลช่วยเหลือนักเรียนเพื่อให้กระบวนการทำงานเป็นระบบ มีความชัดเจน มีการประสานความร่วมมือของผู้เกี่ยวข้องทุกฝ่ายทั้งในโรงเรียนและนอกโรงเรียน รวมทั้งมีวิธีการ กิจกรรมและเครื่องมือต่างๆ ที่มีคุณภาพในการดูแลช่วยเหลือนักเรียน จะส่งผลให้ระบบการช่วยเหลือดูแลนักเรียนประสบความสำเร็จซึ่งการพัฒนาเศรษฐกิจและสังคมที่จะนำไปสู่ความมั่นคงและความเจริญก้าวหน้าของประเทศชาติได้นั้น จะต้องเน้นด้านการพัฒนาประชากรให้มีคุณภาพชีวิตที่ดีโดยทั่วหน้ากันทั้งนี้เพราะประชากรของแต่ละประเทศนั้นถือได้ว่าเป็นทรัพยากรที่มีคุณค่ามากกว่าทรัพยากรใดๆ เป็นปัจจัยสำคัญที่มีบทบาทโดยตรงต่อการพัฒนาในด้านต่างๆ ประเทศชาติใดที่มีทรัพยากรมนุษย์ที่พร้อมไปด้วยศักยภาพทั้งทางร่างกาย จิตใจ และสติปัญญาแล้ว สังคมนั้นประเทศนั้นถือได้ว่าเป็นประเทศที่พัฒนาแล้ว เป็นผลทำให้ประชากรของประเทศได้รับความสุข ความสำเร็จในชีวิตโดยทั่วหน้ากัน

 ซึ่งสอดคล้องกับขนิษฐา เทวิทรภักดี (2540, น.51) ได้กล่าวว่า ระบบการดูแลช่วยเหลือนักเรียน เป็นกระบวนการดำเนินงานดูแลช่วยเหลือนักเรียนอย่างมีขั้นตอน พร้อมด้วยวิธีการและเครื่องมือการทำงานที่ชัดเจน มีโครงสร้างในการบริหาร มีคณะกรรมการประกอบด้วยคณะกรรมการอำนวยการ คณะกรรมการประสานงานและคณะกรรมการดำเนินงาน กระบวนการดูแลช่วยเหลือนักเรียนมีทั้งสิ้น 5 ด้าน ได้แก่ การรู้จักนักเรียนเป็นรายบุคคล โดยการจัดทำระบบข้อมูลนักเรียน การเยี่ยมบ้านนักเรียน การสังเกต การสัมภาษณ์ การใช้เครื่องมือประเมินพฤติกรรม แบบประเมินความฉลาดทางอารมณ์ ด้านการคัดกรองนักเรียนโดยวิเคราะห์ข้อมูลจากการรู้จักนักเรียนเป็นรายบุคคล การคัดกรองนักเรียนออกเป็น 3 กลุ่ม คือ กลุ่มปกติ กลุ่มเสี่ยง และกลุ่มมีปัญหา ด้านการส่งเสริมและพัฒนานักเรียนโดยการจัดกิจกรรมโฮมรูม การประชุมผู้ปกครองชั้นเรียน “กิจกรรมศิษย์ – ครู” ฯลฯ ด้านการป้องกันช่วยเหลือและแก้ไข สำหรับนักเรียนกลุ่มเสี่ยงและมีปัญหา ด้านการส่งต่อนักเรียน กรณีเกินความสามารถของครูที่ปรึกษาให้ส่งต่อครูแนะแนว ฝ่ายปกครองและหน่วยงานที่รับผิดชอบอื่น เช่น สาธารณสุข โรงพยาบาล สถานีตำรวจ ฯลฯ

 การที่เด็กแสดงพฤติกรรมที่เป็นปัญหา เช่น เกเร ก้าวร้าว ทะเลาะวิวาท และการไม่เชื่อฟังนั้น เกิดจาก เด็กเรียนรู้หรือได้รับการสั่งสอนฝึกหัดอบรม โดยจงใจหรือไม่ได้จงใจจากบุคคลที่ใกล้ชิด ซึ่งได้แก่ บิดา มารดา เป็นสำคัญ นอกจากนั้นญาติพี่น้อง ครู เพื่อน และผู้ใกล้ชิดอื่น ๆ ก็มีส่วนในการสร้างอุปนิสัยของเด็กด้วย ความอยากรู้อยากลองและการถูกชักชวน เป็นสาเหตุใหญ่ที่ชักนำให้นักเรียนประพฤติผิด ปัจจัยหลักมาจากสภาพจิตใจที่อ่อนแอ หรือยังไม่แข็งแรงพอและอาศัยอยู่ในแหล่งอบายมุข การคบเพื่อนที่ไม่ดี เสเพล ก็อาจนำไปสู่ปัญหาพฤติกรรมด้วยเช่นกัน นอกจากนี้ยังมีปัจจัยเสริมมาจากผู้ใหญ่ที่เกี่ยวข้องกับเด็กไม่ว่าจะเป็นพ่อแม่ ผู้ปกครอง ครู อาจารย์ บุคคลเหล่านี้ จะต้องรับรู้ว่าเด็กมีร่างกาย ความคิด จิตวิญญาณเป็นของตนเองมาแต่เกิด เด็กมีความแตกต่างกัน เด็กแต่ละคนมีหนทางชีวิตทั้งปัจจุบันและอนาคตเป็นของเขา พ่อแม่ ผู้ปกครอง ครู อาจารย์ต้องให้กำลังใจหนุนช่วยเมื่อเด็กเดือดร้อนไม่เข้าไปเจ้ากี้เจ้าการจัดการกับปัญหาตามแนวของผู้ใหญ่เพราะการทำเช่นนั้นจะทำให้เด็กรู้สึกว่าตนเองไม่มีคุณค่า ไม่มีความสามารถ ทำไม่ได้ ทำลายความเป็นตัวตนของเด็กไปอย่างสิ้นเชิง สร้างความกดดัน ความทุกข์ทรมาน บีบคั้น ทำให้เด็กกระเจิดกระเจิงออกจากบ้าน ออกจากโรงเรียน ผันตัวเองไปสู่สิ่งแวดล้อมที่เสื่อมทราม ตกเป็นเหยื่อของ สารเสพติด หนีโรงเรียน ก้าวร้าว ทะเลาะวิวาทไปจนถึงเป็นอาชญากร และฆ่าตัวตาย การเลือกทางเดินชีวิตที่ผิดพลาดเหล่านี้ ส่วนหนึ่งเกิดจากผู้ใหญ่และผู้เกี่ยวข้องกับเด็กขาดความรู้ความเข้าใจในพัฒนาการและธรรมชาติของเด็กแต่ละ ช่วงวัยอย่างถ่องแท้ ไม่สามารถตอบสนองความต้องการ ความรู้สึกนึกคิดของเด็กแต่ละคน

 นโยบายกรมสามัญศึกษา ปีพุทธศักราช 2545 มุ่งเน้นการพัฒนากระบวนการจัดประสบการณ์ การเรียนรู้ที่ยึดผู้เรียนเป็นสำคัญ โดยเน้นการนำหลักการไปสู่แนวทางปฏิบัติอย่างเป็นรูปธรรมครบวงจร โดยมีศูนย์พัฒนาการเรียนการสอนและชมรมครู เป็นหน่วยงานและองค์กรหลักในการดำเนินการมี 21 มาตรา และมาตรา ที่เกี่ยวกับระบบการดูแลช่วยเหลือนักเรียนมี 5 มาตรา กล่าวคือ สนับสนุนให้โรงเรียนจักระบบการดูแลช่วยเหลือนักเรียนและเร่งแก้ปัญหายาเสพติดและเพศศึกษาในโรงเรียน โดยประสานความร่วมมืออย่างใกล้ชิดกับผู้ปกครอง วัด และชุมชน (มาตรา 9) ควบคุมและป้องปรามไม่ให้นักเรียนเข้าไปมั่วสุมในสถานบันเทิงและแหล่งเริงรมย์ และ ให้ความร่วมมือในการจัดระเบียบสังคมโดยชี้เบาะแสให้แก่ผู้รับผิดชอบ (มาตรา10) สร้างเครือข่ายความร่วมมือระหว่างผู้ปกครอง ผู้นำชุมชน องค์กรเอกชน และองค์กรปกครองท้องถิ่นให้ความร่วมมือในการป้องกันและแก้ไขปัญหา สารเสพติดในชุมชนและโรงเรียน (มาตรา 11) ส่งเสริมโรงเรียนให้ศึกษาวิเคราะห์ วิจัยและดำเนินการแก้ปัญหาติด 0 ร มส การมาสายของนักเรียนและพัฒนาผลการเรียนเฉลี่ยสูงขึ้น (มาตรา 12) พัฒนาครูแนะแนวในโรงเรียน มีการจัดระบบการดูแลช่วยเหลือนักเรียนที่ได้มาตรฐานหรือมีนักเรียนตั้งแต่ 1,500 คนขึ้นไปให้เป็นนักจิตวิทยา ของโรงเรียน (มาตรา 13)

 โรงเรียนทวีธาภิเศก บางขุนเทียน เป็นโรงเรียนในสำนักงานเขตพื้นที่การศึกมัธยมศึกษาเขต 1กรุงเทพมหานคร ตั้งอยู่ในเขตฝั่งธนบุรี เปิดสอนตั้งแต่ระดับชั้นมัธยมศึกษาปีที่ 1 ถึงชั้นมัธยมศึกษาปีที่ 6 ในปี 2556 มีจำนวนนักเรียน 935 คน การคมนาคมสะดวกและอยู่ในย่านศูนย์การค้า สวนสาธารณะ และสถานที่ท่องเที่ยวหลายแห่งทำให้นักเรียนมีพฤติกรรมเสี่ยงด้านความฟุ้งเฟ้อตามสมัยนิยม มีปัญหายาเสพติด การมีเพศสัมพันธ์ก่อนวัยอันควร ทำให้นักเรียนในโรงเรียนทวีธาภิเศก บางขุนเทียน อยู่ในสภาวะที่เสี่ยงต่อการปรับตัว ไปในทางไม่ดีเป็นอย่างมาก จากการสำรวจสถิติของนักเรียนกลุ่มเสี่ยงของกลุ่มบริหารงานบุคคล ในปี 2556 พบว่านักเรียนมีพฤติกรรมที่เสี่ยงต่อปัญหาต่างๆมากถึง 60% (กลุ่มบริหารงานบุคคล โรงเรียนทวีธาภิเศก บางขุนเทียน 2556)

 ผลการสำรวจสภาพและปัญหาของนักเรียน พบว่าสภาพและปัญหาค่อนข้างมีความแตกต่างกันออกไปเรียงตามลำดับความสำคัญของปัญหาที่พบตามจำนวนค่อนข้างมากมีดังนี้ บิดามารดาหย่าร้าง บิดามารดา/ผู้ปกครอง ไม่มีรายได้หรือมีรายได้น้อย เด็กยากจน ขาดแคลนอาหาร ค่าเล่าเรียน เสื้อผ้า อุปกรณ์การเรียน ค่าเดินทาง เด็กที่ต้องการหารายได้ช่วยครอบครัว ส่วนปัญหาที่พบรองลงมาเรียงตามลำดับความสำคัญของปัญหาที่พบคือ บิดา/มารดาเสียชีวิต เด็กมีปัญหาด้านสุขภาพอยู่กับผู้ปกครองที่ไม่ใช่บิดามารดาของตัวเอง เด็กที่เกี่ยวข้องกับบุหรี่ ผู้ปกครองพิการไม่มีรายได้ เด็กที่มีพฤติกรรมลักขโมย เด็กที่บิดามารดาถูกจำคุก เด็กที่อาศัยอยู่ในหอพักทั่วไปหรือ ห้องเช่า เด็กที่ได้รับความช่วยเหลืออยู่ในสถานที่เพื่อการบำบัดทางด้านร่างกายและจิตใจจะเห็นได้ว่า ในขณะที่โรงเรียนได้จัดกิจกรรมการเรียนการสอนอันเป็นภาระหน้าที่หลักแล้วยังมีนักเรียนจำนวนหนึ่งที่ทางโรงเรียนจะต้องดำเนินการดูแลช่วยเหลือให้พ้นจากภาวะเสี่ยงและปัญหาดังกล่าว

 ผู้วิจัยจึงต้องการศึกษาสภาพและปัญหาการดำเนินงานระบบดูแลช่วยเหลือนักเรียนรวมทั้งข้อเสนอแนะของโรงเรียนทวีธาภิเศก บางขุนเทียน สำนักงานเขตพื้นที่การศึกษามัธยมศึกษาเขต 1 เพื่อให้ได้ข้อมูล ซึ่งเป็นประโยชน์ต่อการดำเนินงานระบบดูแลช่วยเหลือนักเรียนให้มีประสิทธิภาพยิ่งขึ้น อีกทั้งยังเป็นแนวทาง ที่จะช่วยผู้ปกครอง ครู อาจารย์ ตลอดจนหน่วยงานของทั้งภาครัฐและเอกชน ที่มีหน้าที่รับผิดชอบเกี่ยวกับนักเรียน ได้รับรู้สภาพและปัญหา มีความเข้าใจและความร่วมมือกันเพื่อหาวิธีการที่เหมาะสมในการดูแลช่วยเหลือนักเรียน อันจะส่งผลต่อการพัฒนาคุณภาพผู้เรียนให้มีคุณลักษณะที่พึงประสงค์เป็นคนดี มีความรู้และสามารถดำรงชีวิตในสังคมได้อย่างมีความสุขต่อไป

**วัตถุประสงค์ของการวิจัย**

1. เพื่อศึกษาสภาพการดำเนินงานระบบดูแลช่วยเหลือนักเรียนโรงเรียนทวีธาภิเศก บางขุนเทียน สำนักงานเขตพื้นที่การศึกษามัธยมศึกษาเขต 1 กรุงเทพมหานคร

2. เพื่อศึกษาปัญหาการดำเนินงานระบบดูแลช่วยเหลือนักเรียนโรงเรียนทวีธาภิเศก บางขุนเทียน สำนักงานเขตพื้นที่การศึกษามัธยมศึกษาเขต 1 กรุงเทพมหานคร

**วิธีดำเนินการวิจัย**

 **เครื่องมือที่ใช้ในการวิจัย**

เครื่องมือที่ใช้ในการวิจัยในครั้งนี้เป็นแบบสอบถาม ลักษณะของแบบสอบถามซึ่งผู้วิจัยได้สร้างขึ้น แบ่งออกเป็น 2 ตอน ดังนี้

 **ตอนที่ 1**  สอบถามข้อมูลทั่วไปของผู้ตอบแบบสอบถาม เพศ อายุ วุฒิการศึกษาประสบการณ์ การทำงานระบบดูแลช่วยเหลือ ตำแหน่งโดยมีลักษณะเป็นแบบตรวจสอบรายการ(Checklist)

 **ตอนที่ 2** สอบถาม สภาพและปัญหาของระบบการดูแลช่วยเหลือนักเรียนโรงเรียนทวีธาภิเศก บางขุนเทียน สำนักงานเขตพื้นที่การศึกษามัธยมศึกษาเขต1 มี 5 ด้าน คือ 1) การรู้จักนักเรียนเป็นรายบุคคลจำนวน 6 ข้อ 2) การคัดกรองนักเรียนจำนวน5 ข้อ 3) การส่งเสริมนักเรียนจำนวน12 ข้อ 4) การป้องกันและแก้ไขจำนวน 6 ข้อ และ5)การส่งต่อนักเรียนจำนวน 6 ข้อ รวม 35 ข้อ

 มีลักษณะเป็นแบบมาตรส่วนประมาณค่า 5 ระดับ (Rating Scale) ตามแบบของลิเคอร์ท (Likert Scale) คือ มากที่สุด มาก ปานกลาง น้อย น้อยที่สุด โดยการให้ค่าน้ำหนักคะแนน

**การเก็บรวบรวมข้อมูล**

 การเก็บรวบรวมเครื่องมือในการวิจัยครั้งนี้ได้ดำเนินการเก็บรวบรวมข้อมูลตามขั้นตอน ดังนี้

1. นำหนังสือจากบัณฑิตวิทยาลัย มหาวิทยาลัยราชภัฏบ้านสมเด็จเจ้าพระยา

ไปขอความร่วมมือจากผู้อำนวยการโรงเรียนทวีธาภิเศก บางขุนเทียน สังกัดสำนักงานเขตพื้นที่การศึกษามัธยมเขต 1 เพื่อขอความอนุเคราะห์ในการเก็บรวบรวมข้อมูลจากผู้บริหาร ครู และบุคลากรโรงเรียนทวีธาภิเศก บางขุนเทียน สังกัดสำนักงานเขตพื้นที่การศึกษามัธยมเขต 1

 2. ผู้วิจัยได้เก็บรวบรวมข้อมูลโดยการแจกแบบสอบถามด้วยตนเองและเก็บด้วยตนเอ ซึ่งแบบสอบถามได้กลับคืนมา เป็นจำนวน 46 ฉบับ คิดเป็นร้อยละ100

**การวิเคราะห์ข้อมูล**

ข้อมูลที่ได้จากการวิจัยครั้งนี้ ผู้วิจัยนำมาวิเคราะห์โดยใช้โปรแกรมสำเร็จรูป ดังนี้

 1. ข้อมูลที่ได้รับจากตอนที่ 1 เกี่ยวกับสถานภาพของผู้ตอบแบบสอบถาม จำแนกเป็นเพศ อายุ และระดับการศึกษามาวิเคราะห์ข้อมูลโดยการแจกแจงความถี่และหาค่าร้อยละ

 2. ข้อมูลที่ได้รับจากตอนที่ 2 เกี่ยวกับสภาพและปัญหาของระบบการดูแลช่วยเหลือนักเรียนโรงเรียนทวีธาภิเศก บางขุนเทียน สำนักงานเขตพื้นที่การศึกษามัธยมศึกษาเขต1 ใน 5 ด้าน คือ 1) การรู้จักนักเรียนเป็นรายบุคคล 2) การคัดกรองนักเรียน3) การส่งเสริมและพัฒนานักเรียนนักเรียน 4) การป้องกันและแก้ไข และ5)การส่งต่อนักเรียน มาวิเคราะห์ข้อมูล โดยการหาค่าเฉลี่ยและส่วนเบี่ยงเบนมาตรฐาน เป็นรายด้านและรายข้อในแต่ละข้อได้กำหนดคะแนนให้ความหมายระดับสภาพ/ปัญหาการดำเนินงาน

**ผลการวิจัย**

จากผลการวิจัยเกี่ยวกับสภาพและปัญหาของระบบการดูแลช่วยเหลือนักเรียนของโรงเรียนทวีธาภิเศก บางขุนเทียน สังกัดสำนักงานเขตพื้นที่การศึกษามัธยมศึกษา เขต1โดยแยกพิจารณา 2 ด้านคือ 1) ด้านสภาพของระบบการดูแลช่วยเหลือนักเรียนของโรงเรียนทวีธาภิเศก บางขุนเทียน สังกัดสำนักงานเขตพื้นที่การศึกษามัธยมศึกษา เขต1 และ 2) ด้านปัญหาของระบบการดูแลช่วยเหลือนักเรียนของโรงเรียนทวีธาภิเศก บางขุนเทียน สังกัดสำนักงานเขตพื้นที่การศึกษามัธยมศึกษา เขต 1

 สำหรับด้านสภาพของระบบการดูแลช่วยเหลือนักเรียนของโรงเรียนทวีธาภิเศก บางขุนเทียน สังกัดสำนักงานเขตพื้นที่การศึกษามัธยมศึกษา เขต 1 ในภาพรวมทั้ง 5 ด้าน อยู่ในระดับปานกลาง เมื่อพิจารณารายด้าน พบว่า ด้านการรู้จักนักเรียนเป็นรายบุคคล มีค่าเฉลี่ยสูงสุด รองลงมาคือด้านการคัดกรองนักเรียน ส่วนด้านการส่งเสริมและพัฒนานักเรียน มีค่าเฉลี่ยต่ำสุด โดยในแต่ละด้านมีผลการวิจัยดังต่อไปนี้

1. ด้านการรู้จักนักเรียนเป็นรายบุคคล พบว่า ในภาพรวมอยู่ในระดับปานกลาง เมื่อพิจารณารายข้อ พบว่า มีการศึกษาข้อมูลนักเรียนเป็นรายบุคคลโดยการประเมินพฤติกรรมตนเอง(SDQ) มีค่าเฉลี่ยสูงสุด รองลงมา คือ มีการศึกษาข้อมูลนักเรียนเป็นรายบุคคลโดยการประเมินความฉลาดทางอารมณ์(E.Q) และ มีการศึกษาข้อมูลนักเรียนเป็นรายบุคคลโดยการจัดทำทะเบียนประวัติ ส่วนมีการจัดกิจกรรมเยี่ยมบ้านอย่างต่อเนื่อง มีค่าเฉลี่ยต่ำสุด

2. ด้านการคัดกรองนักเรียน พบว่า ในภาพรวมอยู่ในระดับปานกลาง เมื่อพิจารณารายข้อ พบว่า มีการคัดกรองนักเรียนโดยใช้เกณฑ์การคัดกรองตามเกณฑ์ที่กำหนดไว้ มีค่าเฉลี่ยสูงสุด รองลงมา คือ มีการคัดกรองนักเรียนและสรุปผลการคัดกรองครบทุกระดับชั้น ส่วนมีการนำผลการคัดกรองจัดทำเป็นระบบสารสนเทศในระดับชั้นและมีการนำผลการคัดกรองจัดทำระบบสารสนเทศในระดับโรงเรียน มีค่าเฉลี่ยต่ำสุด

3. ด้านการส่งเสริมและพัฒนานักเรียน พบว่า ในภาพรวมอยู่ในระดับปานกลาง เมื่อพิจารณารายข้อ พบว่า มีการตั้งคณะกรรมการเครือข่ายผู้ปกครองตามตามระเบียบการเลือกตั้งเครือข่ายผู้ปกครองของกรมสามัญศึกษา พ.ศ.2546 มีค่าเฉลี่ยสูงสุด รองลงมา คือ มีโครงสร้างการดำเนินงานระบบดูแลช่วยเหลือนักเรียน ส่วนมีการแสวงหาความรู้ด้านระบบแลช่วยเหลือนักเรียนอย่างสม่ำเสมอ มีค่าเฉลี่ยต่ำสุด

4. ด้านการป้องกันช่วยเหลือและแก้ไขปัญหา พบว่า ในภาพรวมอยู่ในระดับปานกลาง เมื่อพิจารณารายข้อ พบว่า มีการสรุปผลและรายงานผลการดำเนินงานระบบการดูแลช่วยเหลือนักเรียน ประจำปีการศึกษา มีค่าเฉลี่ยสูงสุด รองลงมา คือ มีการดำเนินกิจกรรมตามกระบวนการของการทำกิจกรรมประสานสัมพันธ์ระหว่างครูที่ปรึกษากับผู้ปกครอง ส่วนมีการอบรมให้ความรู้ความเข้าใจอย่างชัดเจนในกระบวนการระบบการดูแลช่วยเหลือนักเรียน มีค่าเฉลี่ยต่ำสุด

5. ด้านการส่งต่อนักเรียน พบว่า ในภาพรวมอยู่ในระดับปานกลาง เมื่อพิจารณารายข้อ พบว่า ผู้เกี่ยวข้องทุกฝ่ายมีความพึงพอใจผลการดำเนินงานระบบการดูแลช่วยเหลือนักเรียน มีค่าเฉลี่ยสูงสุด รองลงมา คือ มีการนำความรู้ไปพัฒนาและปรับปรุงการดำเนินงานระบบการดูแลช่วยเหลือนักเรียน ส่วนมีการสรุปผลการประสานสัมพันธ์ระหว่างผู้ปกครองกับครูที่ปรึกษา(Classroom Meeting) และนำผลไปพัฒนาต่อและมีการส่งต่อนักเรียนไปภายนอกโรงเรียน พร้อมข้อมูลผลการช่วยเหลือ มีค่าเฉลี่ยต่ำสุด

สำหรับด้านปัญหาของระบบการดูแลช่วยเหลือนักเรียนของโรงเรียนทวีธาภิเศก บางขุนเทียน สังกัดสำนักงานเขตพื้นที่การศึกษามัธยมศึกษา เขต 1 ในภาพรวมทั้ง 5 ด้าน อยู่ในระดับมาก เมื่อพิจารณารายด้าน พบว่า ด้านการรู้จักนักเรียนเป็นรายบุคคลมีค่าเฉลี่ยสูงสุด รองลงมาคือด้านการป้องกันช่วยเหลือและแก้ไขปัญหาส่วนด้านการส่งต่อนักเรียนมีค่าเฉลี่ยต่ำสุด โดยในแต่ละด้านมีผลการวิจัยดังต่อไปนี้

 1. ด้านการรู้จักนักเรียนเป็นรายบุคคล พบว่า ในภาพรวมอยู่ในระดับมาก เมื่อพิจารณารายข้อ พบว่า ทุกข้ออยู่ในระดับมาก โดยมีการศึกษาข้อมูลนักเรียนเป็นรายบุคคลโดยการประเมินพฤติกรรมตนเอง(SDQ) มีค่าเฉลี่ยสูงสุด รองลงมา คือ มีการศึกษาข้อมูลนักเรียนเป็นรายบุคคลโดยการจัดทำทะเบียนประวัติและมีการดูแลช่วยเหลือนักเรียนอย่างทั่วถึงและสอดคล้องกับสภาพจริงของนักเรียนแต่ละคน ส่วนมีการศึกษาข้อมูลนักเรียนเป็นรายบุคคล โดยการประเมินความฉลาดทางอารมณ์(E.Q) มีค่าเฉลี่ยต่ำสุด

2. ด้านการคัดกรองนักเรียน พบว่า ในภาพรวมอยู่ในระดับมาก เมื่อพิจารณารายข้อ พบว่า มีการนำผลการคัดกรองจัดทำระบบสารสนเทศในระดับโรงเรียน มีค่าเฉลี่ยสูงสุด รองลงมา คือ มีการคัดกรองนักเรียนโดยใช้เกณฑ์การคัดกรองตามเกณฑ์ที่กำหนดไว้ ส่วนมีการคัดกรองนักเรียนและสรุปผลการคัดกรองครบทุกห้องเรียน มีค่าเฉลี่ยต่ำสุด

3. ด้านการส่งเสริมและพัฒนานักเรียน พบว่า ในภาพรวมอยู่ในระดับมาก เมื่อพิจารณารายข้อ พบว่า มีแผน/โครงการ/ปฏิบัติงานที่ชัดเจน มีค่าเฉลี่ยสูงสุด รองลงมา คือ มีการจัดทำและใช้เครื่องมือในการดำเนินงานระบบดูแลช่วยเหลือนักเรียนด้วยวิธีการที่หลากหลายและมีการแสวงหาความรู้ด้านระบบดูแลช่วยเหลือนักเรียนอย่างสม่ำเสมอ ส่วนมีโครงสร้างการดำเนินงานระบบดูแลช่วยเหลือนักเรียน มีค่าเฉลี่ยต่ำสุด

4. ด้านการป้องกันและแก้ไขปัญหา พบว่า ในภาพรวมอยู่ในระดับมาก เมื่อพิจารณารายข้อ พบว่า มีการดำเนินกิจกรรมตามกระบวนการของการทำกิจกรรมประสานสัมพันธ์ระหว่างครูที่ปรึกษากับผู้ปกครอง มีค่าเฉลี่ยสูงสุด รองลงมา คือ ผู้ปกครอง และชุมชน ร่วมกันทำกิจกรรมที่เอื้อ ต่อการส่งเสริมและพัฒนานักเรียน ส่วนมีแผนการนิเทศระบบการดูแลช่วยเหลือนักเรียนและมีการสรุปผลและรายงานผลการดำเนินงานระบบการดูแลช่วยเหลือนักเรียน ประจำปีการศึกษา มีค่าเฉลี่ยต่ำสุด

5. ด้านการส่งต่อนักเรียน พบว่า ในภาพรวมอยู่ในระดับมาก เมื่อพิจารณารายข้อ พบว่า

มีการนำความรู้ไปพัฒนาและปรับปรุงการดำเนินงานระบบการดูแลช่วยเหลือนักเรียน มีค่าเฉลี่ยสูงสุด รองลงมา คือ มีการส่งต่อนักเรียนไปภายนอกโรงเรียนพร้อมข้อมูลผลการช่วยเหลือ ส่วนมีการสรุปผลการประสานสัมพันธ์ระหว่างผู้ปกครองกับครูที่ปรึกษา (Claasroom Meeting) และนำผลไปพัฒนาต่อ มีค่าเฉลี่ยต่ำสุด

**อภิปรายผล**

**จำแนกออกเป็น 2 หัวข้อดังนี้**

 1.1สภาพของระบบการดูแลช่วยเหลือนักเรียนโรงเรียนทวีธาภิเศก บางขุนเทียน สังกัดสำนักงานเขตพื้นที่การศึกษามัธยมศึกษา เขต 1 พบว่า ในภาพรวมอยู่ในระดับปานกลาง ทั้ง 5 ด้าน ซึ่งการดูแลช่วยเหลือนักเรียนเป็นระบบที่มีกระบวนการทำงานที่ชัดเจน มีการประสานความร่วมมือของผู้ที่เกี่ยวข้องทุกฝ่ายในโรงเรียนและนอกโรงเรียนและต้องทำควบคู่กับระบบการเรียนการสอนเพราะโรงเรียนนอกจากจัดกิจกรรมการเรียนการสอนให้เป็นคนเก่งแล้วนักเรียนต้องเป็นคนดีด้วยรวมทั้ง มีคุณลักษณะที่พึ่งประสงค์ ดำรงชีวิตอยู่ในสังคมได้อย่างมีความสุข เป็นมนุษย์ที่สมบูรณ์ ซึ่งสอดคล้องกับกรมสุขภาพจิต (2546, น.16-18) ที่ให้ความสำคัญกับระบบการดูแลช่วยเหลือนักเรียนว่า ระบบการดูช่วยเหลือนักเรียนเป็นการส่งเสริม พัฒนา ป้องกันแก้ปัญหาเพื่อให้นักเรียนพัฒนาเต็มศักยภาพ มีคุณลักษณะที่พึ่งประสงค์ มีภูมิคุ้มกันทางจิตใจ มีทักษะการดำรงชีวิตรอดพ้นจากวิกฤติต่างๆ ในชีวิตประจำวัน จึงประสานงานกับคณะกรรมการ การศึกษาขั้นพื้นฐานในการจัดทำระบบการดูแลช่วยเหลือนักเรียน เพื่อให้มีกระบวนการทำงานเป็นระบบ มีความชัดเจน มีการประสานความร่วมมือของผู้ที่เกี่ยวข้องทุกฝ่าย ทั้งในโรงเรียนและนอกโรงเรียน รวมทั้งมีวิธีการจัดกิจกรรมและเครื่องมือต่างๆที่มีคุณภาพในการดูแลช่วยเหลือนักเรียน อันจะส่งผลให้ระบบดูแลช่วยเหลือนักเรียนประสบความสำเร็จ โดยมีแนวคิดหลักในการทำงานคือมนุษย์ทุกคนมีศักยภาพที่จะเรียนรู้และพัฒนาตนเองได้ตลอดชีวิตเพียงแต่ใช้เวลาและวิธีการที่แตกต่างกันอีกทั้งโรงเรียนได้กำหนดเป็นยุทธ์ศาสตร์ด้านพัฒนาคุณภาพผู้เรียนโดยการนำระบบการดูแลช่วยเหลือนักเรียนไปปฏิบัติรวมทั้งติดตามประเมินผลอย่างต่อเนื่อง สอดคล้องกับงานวิจัยของเสริมฤทธิ์ หวายฤทธิ์ (2552) ได้วิจัยเรื่องสภาพการดำเนินงานระบบการดูแลช่วยเหลือนักเรียนในสถานศึกษา สังกัดสำนักงานเขตพื้นที่การศึกษาบุรีรัมย์ เขต 2 ผลการวิจัยพบว่า ในภาพรวมอยู่ในระดับมาก เมื่อพิจารณาเป็นรายด้าน พบว่า ทุกด้านอยู่ในระดับมากโดยมี ด้านการส่งเสริมและพัฒนานักเรียนมีค่าเฉลี่ยสูงสุด รองลงมา คือ ด้านการป้องกัน ช่วยเหลือและแก้ไข และการรู้จักนักเรียนเป็นรายบุคคล ส่วนด้านการส่งต่อนักเรียนมีค่าเฉลี่ยต่ำสุด สอดคล้องกับงานวิจัยของสมพงษ์ แก้วอาจ (2547) ได้ทำการวิจัยเรื่องการดำเนินงานระบบดูแลช่วยเหลือนักเรียนที่จัดการศึกษาระดับมัธยมศึกษาสังกัดสำนักงานเขตพื้นที่การศึกษา ขอนแก่น เขต 1-5 พบว่า ตามองค์ประกอบระบบการดูแลช่วยเหลือนักเรียน 5 ประการ คือ ด้านการรู้จักนักเรียนเป็นรายบุคคล ด้านการคัดกรองนักเรียนด้านการส่งเสริมต่อนักเรียน ด้านการป้องกันและช่วยเหลือนักเรียนด้านการส่งต่อนักเรียน อยู่ในระดับมากทั้งภาพรวมและรายด้าน และสอดคล้องกับงานวิจัยของชัยธวัช บุญมา (2553) ที่ได้ศึกษาระดับดำเนินงานระบบดูแลช่วยเหลือนักเรียน ของโรงเรียนนวมินทราชินูทิศสวนกุหลาบวิทยาลัย ปทุมธานี สังกัดสำนักงานเขตพื้นที่การศึกษา ปทุมธานี เขต 2 ผลการวิจัยพบว่าในภาพรวมมีการปฏิบัติอยู่ในระดับค่าเฉลี่ยจากมากไปหาน้อย ดังนี้ การส่งเสริมนักเรียน การรู้จักนักเรียนเป็นรายบุคคล การคัดกรองนักเรียน การป้องกันและแก้ไขปัญหา และการส่งต่อนักเรียน ส่วนผลการวิจัยในแต่ละด้านผู้วิจัยอภิปรายผลดังนี้

 1. ด้านการรู้จักนักเรียนเป็นรายบุคคล พบว่า สภาพการดำเนินงานของระบบการดูแลช่วยเหลือนักเรียนในภาพรวมอยู่ในระดับปานกลางทั้งนี้เป็นเพราะการรู้จักนักเรียนเป็นรายบุคคลเป็นสิ่งสำคัญที่จะช่วยให้ครูได้รับข้อมูลที่เป็นจริงจากตัวนักเรียนเอง มีความเข้าใจนักเรียนมากขึ้นและการรู้จักนักเรียนเป็นรายบุคคลเป็นวิธีการสำคัญที่จะช่วยให้ครูทราบถึงจุดแข็ง จุดอ่อนของแต่ละคนจากวิธีการที่หลากหลายเช่นจากการสังเกต สัมภาษณ์นักเรียนและผู้ปกครอง การสำรวจการทำแบบประเมินพฤติกรรม(SDQ) การทำระเบียนสะสมและนำข้อมูลมาวิเคราะห์เพื่อคัดกรองนักเรียนและสามารถนำไปวางแผนเพื่อให้การช่วยเหลือ ป้องกันและส่งเสริมพัฒนาการของนักเรียนแต่ละคนได้อย่างเหมาะสม สามารถแก้ไขปัญหาของนักเรียนได้อย่างถูกทาง ซึ่งเป็นข้อมูลเชิงประจักษ์ที่มิใช่การใช้ความรู้สึกหรือการคาดเดาโดยเฉพาะในการแก้ไขปัญหานักเรียน ซึ่งจะทำให้ไม่เกิดข้อผิดพลาดต่อการช่วยเหลือนักเรียนหรือเกิดได้น้อยที่สุด ซึ่งสอดคล้องกับงานวิจัยของเฉลิมเกียรติ ศรีนครินทร์ (2547,บทคัดย่อ) ที่ได้ศึกษา การพัฒนาการดำเนินงานระบบการดูแลช่วยเหลือนักเรียนในโรงเรียนสมเด็จพิทยาคม จังหวัดกาฬสินธุ์ ผลการวิจัยพบว่า เมื่อใช้กลยุทธ์ในการนิเทศภายในสามารถช่วยให้ครูที่ปรึกษามีความรู้ ความเข้าใจ เรื่องระบบการดูแลช่วยเหลือนักเรียน จากการศึกษาสภาพของระบบการดูแลช่วยเหลือนักเรียนยังสอดคล้องกับขวัญชัย ชุมนุมราษฏร์ (2547,บทคัดย่อ)ได้ศึกษาเรื่องการพัฒนาการดำเนินงานระบบการดูแลช่วยเหลือนักเรียนในโรงเรียนพรเจริญวิทยา จังหวัดหนองคาย ผลการวิจัยพบว่า สภาพการดำเนินงานระบบดูแลช่วยเหลือนักเรียนก่อนจะพัฒนาการดำเนินงานโดยใช้กระบวนการนิเทศภายใน ครูที่ปรึกษาและผู้บริหาร มีความรู้เรื่องระบบการดูแลช่วยเหลือนักเรียนไม่ดีพอ ไม่มั่นใจการปฏิบัติงาน

 2. ด้านการคัดกรองนักเรียน พบว่า สภาพการดำเนินงานของระบบการดูแลช่วยเหลือนักเรียนในภาพรวมอยู่ในระดับปานกลาง ซึ่งการคัดกรองนักเรียนเป็นการวิเคราะห์ข้อมูลทั้งหมดที่ได้จากการรู้จักนักเรียนเป็นรายบุคคลแล้วนำผลที่ได้การแยกนักเรียนออกเป็นกลุ่มปกติ กลุ่มเสี่ยงและกลุ่มมีปัญหาเป็นระดับชั้นสอดคล้องกับสภาพความเป็นจริง ซึ่งสอดคล้อง กับแนวทางการดำเนินงานของกรมสุขภาพจิต ที่ได้กำหนดการคัดกรองนักเรียนเพื่อจัดแบ่งนักเรียนออกเป็น 3 กลุ่ม คือ กลุ่มปกติ กลุ่มเสี่ยง และกลุ่มที่มีปัญหา โดยพิจารณาการจัดกลุ่มจากการศึกษาและวิเคราะห์ข้อมูลการรู้จักนักเรียนเป็นรายบุคคล ซึ่งสถานศึกษาทุกแห่งต้องดำเนินการคัดกรองนักเรียนตามแนวทางดังกล่าวและจัดทำข้อมูลผลการคัดกรองเป็นรายชั้นเพื่อรายงานต่อไป (กรมสุขภาพจิต , 2547 ก, น . 66) ซึ่งสอดคล้องกับงานวิจัยสมพร ไชยแสง (2547) ได้ศึกษาการดำเนินงานระบบการดูแลช่วยเหลือนักเรียนในสถานศึกษา สังกัดเขตพื้นที่การศึกษาเลย เขต 1 ด้านการคัดกรองนักเรียน ในภาพรวมอยู่ในระดับมาก โดยมีข้อมูลการคัดกรองนักเรียนถือเป็นความลับไม่ให้นักเรียนรู้ว่าตนเองจัดอยู่ในกลุ่มใดมีค่าเฉลี่ยสูงสุด

 3. ด้านการส่งเสริมและพัฒนานักเรียน พบว่า สภาพการดำเนินงานของระบบการดูแลช่วยเหลือนักเรียนในสภาพรวมอยู่ในระดับปานกลาง ทั้งนี้เป็นเพราะครูมีความเห็นว่าการส่งเสริมและการพัฒนานักเรียนให้เป็นบุคคลที่มีคุณภาพเป็นสิ่งสำคัญและมีความจำเป็นอย่างยิ่ง ซึ่งมีการตั้งคณะกรรมการเครือข่ายผู้ปกครองตามระเบียบการเลือกตั้งเครือข่ายผู้ปกครองของกรมสามัญศึกษาพ.ศ.2546 มีค่าเฉลี่ยสูงสุดเพื่อให้การปฏิบัติเป็นไปด้วยวิธีการที่ถูกต้อง เช่น การจัดประชุมผู้ปกครองชั้นเรียน (Classroom Meeting) ทุกๆ ภาคเรียน ทำให้ลดช่องว่างระหว่างโรงเรียนกับบ้าน ครูและผู้ปกครองได้แสดงความคิดเห็นร่วมกันในการพัฒนานักเรียนให้มีพฤติกรรมดีขึ้นและการจัดกิจกรรมโฮมรูมเพื่อให้นักเรียนได้รับข่าวสารข้อมูลที่เหมาะสม การจัดกิจกรรมลูกเสือ เนตรนารีหรือยุวกาชาดถือว่า เป็นกิจกรรมที่สำคัญที่สุดในการเสริมสร้างคุณลักษณะที่พึ่งประสงค์ และเป็นกิจกรรมที่เป็นไปตามหลักสูตรการศึกษาขั้นพื้นฐานพุทธศักราช 2544 กำหนดอยู่แล้ว ดังนั้น สถานศึกษาทุกแห่งจึงต้องดำเนินการกิจกรรมดังกล่าวเพื่อพัฒนาองค์รวมของความเป็นมนุษย์ได้ครบทุกด้าน ได้แก่ ด้านร่างกาย สติปัญญา อารมณ์และสังคม เพื่อสร้างเยาวชนของชาติให้เป็นผู้มีศีลธรรม จริยธรรม มีระเบียบวินัย และมีคุณภาพตลอดจนเป็นการปลูกฝังและสร้างจิตสำนึกที่ดีของการทำประโยชน์เพื่อสังคม ซึ่งสอดคล้องกับงานวิจัยของ จารุวรรณ รัตนมาลี (2547) ที่พบว่ากิจกรรมที่ช่วยการส่งเสริมและพัฒนานักเรียนให้มีคุณลักษณะที่พึ่งประสงค์ได้แก่ กิจกรรมลูกเสือ กิจกรรมแนะแนวและกิจกรรมชุมนุมต่างๆ และสอดคล้องกับงานวิจัยของ ธนกร ใจดี (2547) ที่พบว่า การจัดกิจกรรมลูกเสือ เนตรนารีและยุวกาชาดที่เหมาะสมตามศักยภาพของนักเรียนในสถานศึกษาส่งผลให้นักเรียนมีพฤติกรรมด้านความมีวินัยเพิ่มมากขึ้น ทำให้เกิดบรรยากาศที่ดีในการศึกษาของนักเรียน

 4. ด้านการป้องกัน ช่วยเหลือและแก้ไข พบว่า สภาพการดำเนินงานของระบบการดูแลช่วยเหลือนักเรียนในภาพรวมอยู่ในระดับปานกลาง ทั้งนี้เป็นเพราะครูคิดว่าการเยี่ยมบ้านนักเรียน เพื่อเป็นการประสานความร่วมมือระหว่างโรงเรียนกับบ้าน การจัดกิจกรรมโดยมีเทคนิคและวิธีการที่หลากหลาย เช่น การให้คำปรึกษาเบื้องต้น กิจกรรมในชั้นเรียนกิจกรรมเพื่อนช่วยเพื่อน กิจกรรมพี่สอนน้อง การสื่อสารกับผู้ปกครอง กิจกรรมซ่อมเสริม กิจกรรมเสริมหลักสูตรและการเยี่ยมบ้านนักเรียนโดยเฉพาะการสื่อสารกับผู้ปกครองนั้นถือเป็นการประสานความร่วมมือกันระหว่างสถานศึกษากับผู้ปกครองในการช่วยเหลือ แก้ปัญหาของนักเรียนอย่างใกล้ชิดซึ่งจะทำให้ครูได้รับทราบข้อมูลพื้นฐานและได้รู้จักนักเรียนเป็นรายบุคคลเพิ่มมากขึ้นและยังทำให้ผู้ปกครองรับทราบถึงพัฒนาการตลอดจนปัญหาของนักเรียนในโรงเรียน เกิดความตระหนักและมีความเอาใจใส่ดูแลช่วยเหลือบุตรหลานมากขึ้น ทั้งนี้โรงเรียนใช้วิธีการที่หลากหลาย เช่น การจัดประชุมผู้ปกครอง การพูดคุยโทรศัพท์ การเชิญผู้ปกครองมาพบเพื่อปรึกษาให้สอดคล้องลักษณะปัญหาของนักเรียนที่พบเป็นการเปิดโอกาสให้นักเรียนได้ปรึกษาปัญหาเบื้องต้นอย่างจริงใจเพื่อใช้เป็นข้อมูลเกี่ยวกับการป้องกันและแก้ไขปัญหานักเรียนแนวทางหนึ่งสำหรับการแก้ไขปัญหาซึ่งสอดคล้องกับสำนักงานคณะกรรมการการศึกษาขั้นพื้นฐานและกรมสุขภาพจิตที่ได้กำหนดแนวทางในการป้องกัน ช่วยเหลือและแก้ไขปัญหาของนักเรียน ซึ่งสอดคล้องกับการวิจัยของกรมสุขภาพจิต กระทรวงสาธารณสุข (2546,น.32) พบว่ามนุษย์ทุกคนมีศักยภาพที่เรียนรู้และพัฒนาตนเองได้ตลอดชีวิตเพียงแต่ใช้เวลาและวิธีการที่แตกต่างกันเนื่องจากแต่ละคนมีความเป็นปัจเจกบุคคล ดังนั้นการยึดนักเรียนเป็นหลักสำคัญในการพัฒนาเพื่อดูแลช่วยเหลือทั้งด้านการป้องกัน การแก้ไขปัญหาหรือการส่งเสริมจึงเป็นสิ่งจำเป็นต้องอาศัยการมีส่วนร่วมจากทุกคนที่มีส่วนเกี่ยวข้องทั้งครู ผู้ปกครองและชุมชนที่ปฏิบัติในแนวทางเดียวกันและยัง สอดคล้องกับงานวิจัยของสายสมร ยุวมิตร (2545) ที่กล่าวว่าระบบการดูแลช่วยเหลือนักเรียนเป็นแนวทางหนึ่งที่จะช่วยให้นักเรียนและครูร่วมกับผู้ปกครองสามารถปรึกษาหารือและสามารถแก้ไขปัญหาร่วมกันได้อย่างดียิ่ง

 5. ด้านการส่งต่อนักเรียน พบว่า สภาพการดำเนินงานของระบบการดูแลช่วยเหลือนักเรียนในภาพรวมอยู่ในระดับปานกลาง ทั้งนี้เป็นเพราะครูที่เป็นครูแนะแนวและครูที่ปรึกษาถือเป็นผู้ที่มีความใกล้ชิดกับนักเรียนมากที่สุด (อ้างถึงในสะอิ้ง ผกาแก้ว, 2554, น.59) เป็นผู้ที่รู้ข้อมูลพื้นฐานของนักเรียนแต่ละคนสามารถที่จะนำข้อมูลการรู้จักนักเรียนเป็นรายบุคคลมาวิเคราะห์เพื่อคัดกรองนักเรียน เพื่อประโยชน์ในการส่งเสริม พัฒนา ตลอดจนการป้องกันแก้ไขและช่วยเหลือนักเรียนได้อย่างถูกทางและยังมีหน้าที่ประสานงานกับหน่วยงานอื่นที่เกี่ยวข้องในการส่งต่อนักเรียนที่มีปัญหาให้ผู้เชี่ยวชาญหรือหน่วยงานที่เกี่ยวข้องเพื่อการช่วยเหลือนักเรียนต่อไปดังนั้น เมื่อนักเรียนคนใดมีพฤติกรรมที่จัดอยู่ในกลุ่มเสี่ยงหรือกลุ่มมีปัญหา จึงย่อมเป็นหน้าที่ของครูที่จะต้องแก้ปัญหาและให้การช่วยเหลืออย่างเร่งด่วนด้วยวิธีการหรือกิจกรรมต่างๆ ซึ่งสอดคล้องกับงานวิจัยของจารุวรรณ รัตนมาลี (2547) ที่สรุปว่าครูที่ปรึกษามีบทบาทในการดูแลช่วยเหลือนักเรียนเป็นอย่างมาก เพราะเป็นผู้มีความใกล้ชิดและได้ศึกษานักเรียนเป็นรายบุคคลทำให้รู้ปัญหานักเรียนและสามารถช่วยเหลือนักเรียนได้ทันท่วงที และสอดคล้องกับงานวิจัยของ ทิพยวัลย์ เย็นเยือก (2548) ที่ศึกษาถึงการส่งต่อนักเรียนกลุ่มเสี่ยงและกลุ่มมีปัญหาของระบบการดูแลช่วยเหลือนักเรียนในโรงเรียนมัธยมศึกษา สังกัดสำนักงานเขตพื้นที่การศึกษาปทุมธานี พบว่า ด้านบทบาทหน้าที่ของบุคลากรที่เกี่ยวข้อง ค่าเฉลี่ยสูงสุด คือ บทบาทของครูที่ปรึกษาในการให้การดูแลช่วยเหลือและให้คำปรึกษาเบื้องต้น

 1.2 ปัญหาของระบบการดูแลช่วยเหลือนักเรียนโรงเรียนทวีธาภิเศก บางขุนเทียน สังกัดสำนักงานเขตพื้นที่การศึกษามัธยมศึกษา เขต 1 พบว่า ในภาพรวมอยู่ในระดับมาก ทั้ง 5 ด้าน ทั้งนี้เป็นเพราะว่าครูและบุคลากรยังขาดความรู้ความเข้าใจ ในกระบวนการดำเนินงานตามวิธีการและขั้นตอนต่างๆที่เกี่ยวข้องกับงานระบบการดูแลช่วยเหลือนักเรียน ขาดทักษะในการช่วยเหลือ ป้องกัน และส่งเสริมนักเรียน ขาดขวัญกำลังใจในการดำเนินงาน ซึ่งนโยบายของคณะกรรมการการศึกษาขั้นพื้นฐานได้กำหนดให้สำนักงานเขตพื้นที่การศึกษาทุกเขตดำเนินงาน กำกับ ติดตาม และประเมินผล จัดทำเป็นงานระบบการดูแลช่วยเหลือนักเรียนอย่างยั่งยืน ให้สถานศึกษาทุกแห่งดำเนินงานตามกระบวนการที่ถูกต้อง และมีการประเมินผล รายงานผลทุกปีการศึกษา จากเหตุผลดังกล่าว สอดคล้องกับพระราชบัญญัติการศึกษาแห่งชาติ พุทธศักราช 2542 และฉบับแก้ไขเพิ่มเติม พ.ศ. 2545 มาตรา 6 กำหนดความมุ่งหมายและหลักการศึกษาต้องเป็นไปเพื่อพัฒนาคนไทยให้เป็นมนุษย์ที่สมบูรณ์ทั้งทางร่างกาย จิตใจ สติปัญญา ความรู้และคุณธรรม มีจริยธรรมและวัฒนธรรมในการดำรงชีวิต สามารถอยู่ร่วมกับคนอื่นได้อย่างมีความสุข จากการศึกษาสภาพของระบบการดูแลช่วยเหลือนักเรียนสอดคล้องกับงานวิจัยของบูล ( Bull , 1997, Abstract ) ได้ศึกษาวินัยของนักเรียนในโรงเรียนโดยเน้นการบริหารของโรงเรียนในส่วนที่เกี่ยวข้องความต้องการของนักเรียน ระเบียบวินัยของโรงเรียน การแก้ปัญหาวินัยของนักเรียนและการปรับปรุงความประพฤติของนักเรียนพบว่า โรงเรียนควรจัดกลไกในการบริหารเพื่อให้บุคลากรของโรงเรียนให้ดูแลปัญหาด้านวินัยของนักเรียนได้อย่างเต็มที่ ช่วยให้นักเรียนได้ทราบความตั้งใจจริงที่จะแก้ปัญหาของโรงเรียนไม่ใช่การวิจัยผิด แต่เป็นการส่งเสริมช่วยเหลือสนับสนุนให้นักเรียนได้ทราบความตั้งใจจริงที่จะแก้ไขความประพฤติของตนเอง ส่วนผลการวิจัยในแต่ละด้านผู้วิจัยอภิปรายผลดังนี้

 1. ด้านการรู้จักนักเรียนเป็นรายบุคคล พบว่า ปัญหาการดำเนินงานของระบบการดูแลช่วยเหลือนักเรียนในภาพรวมอยู่ในระดับมาก ทั้งนี้เป็นเพราะขาดความรู้ในการดำเนินงานระบบการดูแลช่วยเหลือนักเรียนรวมทั้งมีภาระงานเพิ่มขึ้นที่นอกเหนือจากการสอนในห้องเรียนทำให้ครูไม่มีเวลาไปอบรมเพื่อเพิ่มศักยภาพในการทำงานสอดคล้องกับงานวิจัยโชว์นันท์ มารุตวงษ์

(2546, น.56 ) และทะเล เจริญผล ( 2547, บทคัดย่อ ) ที่พบว่าปัญหาการดำเนินงานระบบการดูแลช่วยเหลือนักเรียนในขั้นปฏิบัติตามแผนการดำเนินงานมีปัญหาระดับปานกลาง และรายการที่มีปัญหาสูงสุดคือ การตรวจเยี่ยมบ้านนักเรียนและสอดคล้องกับงานวิจัยขิงสิริวัลย์ อินทร์ใจเอื้อ(2545,บทคัดย่อ ) พบว่าปัญหาการปฏิบัติงานของครูที่ปรึกษาที่สำคัญคือ ครูมีงานมาก ไม่มีเวลาดูแลนักเรียนและไม่มีเวลาให้คำปรึกษา

 2. ด้านการคัดกรองนักเรียน พบว่า ปัญหาการดำเนินงานของระบบการดูแลช่วยเหลือนักเรียนในภาพรวมอยู่ในระดับมากทั้งนี้เป็นเพราะว่าครูยังเข้าไม่ถึงตัวนักเรียนได้มากนักจึงทำให้ทราบข้อมูลนักเรียนไม่ค่อยชัดเจนเนื่องจากครูมีภาระงานที่มากขึ้น ซึ่งการคัดกรองนักเรียนเป็นการวิเคราะห์ข้อมูลทั้งหมดที่ได้จากการรู้จักนักเรียนเป็นรายบุคคลแล้วนำผลที่ได้การแยกนักเรียนออกเป็นกลุ่มปกติ กลุ่มเสี่ยงและกลุ่มมีปัญหาเป็นระดับชั้นสอดคล้องกับสภาพความเป็นจริง ซึ่งสอดคล้องกับงานวิจัยของพรทิพย์ จุลวงศ์ (2546, น. 96-97) พบว่ามีปัญหาในด้านการดำเนินงานคัดกรองนักเรียน เนื่องจากครูต้องดำเนินงานหลายหน้าที่จึงไม่มีเวลาใกล้ชิดนักเรียน ส่งผลให้ข้อมูลที่ได้รับความถูกต้อง และยังสอดคล้องกับงานวิจัยของ บัวเครือ โพธิ์ชัย (2548,น.25-33)พบว่ามีปัญหาการดำเนินงานด้านการคัดกรองนักเรียนอยู่ในอันดับแรกคือความชัดเจนในการแบ่งกลุ่มนักเรียนลองลงมาคือความถูกต้องของผลการวิเคราะห์พฤติกรรมนักเรียนในการแบ่งกลุ่มและครูที่ปรึกษามีส่วนร่วมในการจัดทำเกณฑ์การแบ่งกลุ่มนักเรียน

 3. ด้านการส่งเสริมและพัฒนานักเรียน พบว่า ปัญหาการดำเนินงานของระบบการดูแลช่วยเหลือนักเรียนในสภาพรวมอยู่ในระดับมาก ทั้งนี้ประเด็นที่เป็นปัญหาคือ มีแผน/โครงการ/ปฏิบัติงานอย่างชัดเจนมีค่าเฉลี่ยสูงสุด เพราะครูมีความเห็นว่าการส่งเสริมและการพัฒนานักเรียนให้เป็นบุคคลที่มีคุณภาพเป็นสิ่งสำคัญและมีความจำเป็นอย่างยิ่ง ซึ่งสอดคล้องกับงานวิจัยของพัฒนา อนนทสีหา( 2546, บทคัดย่อ) ได้วิจัยเรื่อง การพัฒนาบุคลากรในการดำเนินงานตามระบบการดูแลช่วยเหลือนักเรียนโรงเรียนธัญญาพัฒนวิทย์ จังหวัดกาฬสินธุ์ ผลการวิจัยพบว่าเมื่อมีการพัฒนาครูปฏิบัติงานให้มีความรู้ความเข้าใจ ก็สามารถดำเนินการตามระบบดูแลช่วยเหลือนักเรียนได้เป็นอย่างดี มีการตั้งคณะกรรมการปฏิบัติงานอย่างมีรูปแบบ ทำงานโดยมีการประสานงานร่วมมือทุกฝ่าย

 4. ด้านการป้องกัน ช่วยเหลือและแก้ไข พบว่า ปัญหาการดำเนินงานของระบบการดูแลช่วยเหลือนักเรียนในภาพรวมอยู่ในระดับมาก ซึ่งประเด็นมีการดำเนินกิจกรรมตามกระบวนการของการดำเนินกิจกรรมประสานสัมพันธ์ระหว่างครูที่ปรึกษากับผู้ปกครองมีค่าเฉลี่ยสูงสุดซึ่งสอดคล้องกับงานวิจัยของ พรทิพย์ จุลวงศ์ (2546 ,น.96 - 97) ด้านการส่งเสริมผู้เรียน มีการดำเนินงานมากในเรื่องการจัดประชุมผู้ปกครองอย่างน้อยภาคเรียนละ1 ครั้งแต่พบปัญหาไม่ได้รับความร่วมมือจากผู้ปกครอง และยังสอดคล้องกับงานวิจัยของสายสมร ยุวมิตร (2545) ที่กล่าวว่าระบบการดูแลช่วยเหลือนักเรียนเป็นแนวทางหนึ่งที่จะช่วยให้นักเรียนและครูร่วมกับผู้ปกครองสามารถปรึกษาหารือและสามารถแก้ไขปัญหาร่วมกันได้อย่างดียิ่ง

 5. ด้านการส่งต่อนักเรียน พบว่า ปัญหาการดำเนินงานของระบบการดูแลช่วยเหลือนักเรียนในภาพรวมอยู่ในระดับมาก ประเด็นที่เป็นปัญหามีค่าเฉลี่ยสูงสุดคือ มีการนำความรู้ไปพัฒนาและปรับปรุงการดำเนินงานระบบการดูแลช่วยเหลือนักเรียนซึ่งสอดคล้องกับงานวิจัยของ พัฒนา อนนทสีหา (2546 , บทคัดย่อ)ได้วิจัยเรื่อง การพัฒนาบุคลากรในการดำเนินงานติดตามระบบการดูแลช่วยเหลือนักเรียนโรงเรียนธัญญาพัฒนวิทย์ จังหวัดกาฬสินธุ์ ผลการวิจัยพบว่าการปฏิบัติงานตามระบบดูแลช่วยเหลือนักเรียนพบว่า ครูผู้ปฏิบัติงานไม่สามารถปฏิบัติงานได้อย่างเต็มที่เนื่องจากขาดความรู้ ความเข้าใจ ในแนวปฏิบัติ เมื่อมีการพัฒนาครู โดยผู้เชี่ยวชาญพบว่าครูผู้ปฏิบัติงานสามารถดำเนินการตามระบบดูแลช่วยเหลือนักเรียนได้เป็นอย่างดี

**ข้อเสนอแนะ**

 **ข้อเสนอแนะเพื่อการปฏิบัติ**

 เพื่อให้การดำเนินงานระบบการดูแลช่วยเหลือนักเรียนของโรงเรียนมีประสิทธิภาพดียิ่งขึ้นผู้วิจัยมีข้อเสนอแนะดังนี้

 1. ด้านการรู้จักนักเรียนเป็นรายบุคคล ควรมีการวิเคราะห์ข้อมูลนักเรียนรายบุคคล สรุปผลและจัดเก็บอย่างเป็นระบบ มีการจัดกิจกรรมเยี่ยมบ้านอย่างต่อเนื่อง ส่งเสริมให้ครูได้มีการเก็บรวบรวมข้อมูลนักเรียนเพิ่มเติมจากผู้ปกครอง นักเรียน และชุมชน เพื่อจะได้ข้อมูลที่หลากหลายและได้พบปะกับผู้ปกครองและเป็นการชี้แนวทางแก้ปัญหาร่วมกันระหว่างครูกับผู้ปกครอง

 2. ด้านการคัดกรองนักเรียน ครูควรจัดทำข้อมูลเด็กที่มีความต้องการเป็นพิเศษเพื่อใช้ข้อมูลในการส่งเสริมขั้นต่อไปและมีข้อมูลหลากหลายจะได้มีข้อมูลของนักเรียนครบทุกด้าน

 3. ด้านการส่งเสริมและพัฒนานักเรียน ควรมีการสำรวจความสนใจของนักเรียนและจัดตั้งกลุ่มตามความสนใจจะเป็นการส่งเสริมนักเรียนให้ได้ใช้ความสามารถเต็มตามศักยภาพและครูควรจัดทำแผน/โครงการ/กิจกรรมที่ส่งเสริมและพัฒนานักเรียนที่ครอบคลุมนักเรียนทุกกลุ่มทั้งส่งเสริมในด้านดีและด้านการป้องกันมิให้ปัญหาเกิดขึ้นหรือลุกลามมากและควรจัดกิจกรรมอบรมคุณธรรมจริยธรรมประจำสัปดาห์เพื่อส่งเสริมคุณธรรม จริยธรรมให้กับนักเรียน

 4. ด้านการป้องกัน ช่วยเหลือและแก้ไข ควรจัดครูแนะแนวหรือครูที่ทำหน้าที่แนะแนวโดยเฉพาะเพื่อการช่วยเหลือนักเรียนและครูที่จะมาทำหน้าที่แนะแนวนั้นต้องมีความรู้ด้านจิตวิทยาโดยเฉพาะจิตวิทยาพัฒนาการวัยรุ่นซึ่งเป็นวัยที่กำลังมีการเปลี่ยนแปลงและปรับตัวในด้านร่างกาย อารมณ์ สังคม โดยเฉพาะปัญหาทางเพศ

 5. ด้านการส่งต่อนักเรียน ครูควรมีการทำความเข้าใจและชี้แจงนักเรียนถึงความจำเป็นที่ต้องส่งต่อนักเรียนให้ผู้เชี่ยวชาญหรือหน่วยงานที่เกี่ยวข้องเพื่อการช่วยเหลือต่อไป

 **ข้อเสนอแนะในการทำวิจัยครั้งไป**

1. ควรมีการศึกษาความคิดเห็นของบุคลากรทางการศึกษาอื่นและผู้มีส่วนได้เสียในการดำเนินงานระบบการดูแลช่วยเหลือนักเรียนในสถานศึกษาให้ครอบคลุมทุกกลุ่ม

 2. ควรมีการศึกษาบทบาทของผู้บริหารโรงเรียน ครูผู้สอน คณะกรรมการสถานศึกษาขั้นพื้นฐานและผู้ปกครองนักเรียน ที่มีต่อการดำเนินงานระบบดารดูแลช่วยเหลือนักเรียนในสถานศึกษา

 3. ควรมีการศึกษาปัจจัยที่ส่งต่อการดำเนินงานระบบดูแลช่วยเหลือนักเรียนในสถานศึกษา

 4. ควรมีการศึกษาความสัมพันธ์การดำเนินงานระบบการดูแลช่วยเหลือนักเรียนในสถานศึกษากับคุณภาพของนักเรียน

**บรรณานุกรม**

กรมวิชาการ. (2546). **การแนะแนวกับการศึกษาขั้นพื้นฐาน.** กรุงเทพฯ : โรงพิมพ์องค์การรับส่ง สินค้าและพัสดุภัณฑ์ (ร.ส.พ.).

------------. (2547). **แผนภูมิหลักสูตรการศึกษาขั้นพื้นฐาน พุทธศักราช 2544. กรุงเทพฯ : ม.ป.พ.**

 **กรมสามัญศึกษา. (2543). ระบบการดูแลช่วยเหลือนักเรียน สังกัดกรมสามัญศึกษา.** กรุงเทพฯ : โรงพิมพ์การศาสนา. ------------. (2544). **การประกันคุณภาพระบบดูแลช่วยเหลือนักเรียน สังกัดกรมสามัญศึกษา.** กรุงเทพฯ : โรงพิมพ์การศาสนา.

กรมสุขภาพจิต. (2543**). คู่มือที่ปรึกษาระบบการดูแลช่วยเหลือนักเรียน.** กรุงเทพ : โรงพิมพ์องค์การ

 สงเคราะห์ทหารผ่านศึก. ------------. (2544). **คู่มือผู้บริหารโครงการพัฒนาเครือข่ายการช่วยเหลือด้านสุขภาพจิตและป้องกัน สารเสพ ติดในสถานศึกษา.** กรุงเทพฯ : วงศ์กมลโปรดักชั่น. ------------. (2545 ก ). **คู่มือส่งเสริมสุขภาพจิตนักเรียน ระดับมัธยมศึกษาสำหรับครู.** กรุงเทพฯ :

 ยูเรนัสอิมเมจกรุ๊ป. ------------. (2545 ข ). **บทคัดกรองทางสุขภาพจิต.** กรุงเทพฯ : โรงพิมพ์องค์การสงเคราะห์ทหารผ่านศึก.

 ------------. (2546 ก ). **คู่มือการบริหารระบบดูแลช่วยเหลือนักเรียนช่วงชั้นที่ 3-4 (ชั้นมัธยมศึกษาปีที่1-6 ).** กรุงเทพฯ : โรงพิมพ์องค์การสงเคราะห์ทหารผ่านศึก. ------------. (2546 ข ). **คู่มือตัวชี้วัดและแบบประเมินโครงการพัฒนาเครือข่ายการช่วยเหลือด้าน สุขภาพจิต และป้องกันสารเสพติดในสถานศึกษา พ.ศ.2546.** กรุงเทพฯ : บียอนด์พัลลีสซิ่ง.

------------. (2546 ค ). **คู่มือวิทยากรระบบดูแลการช่วยเหลือนักเรียนช่วงชั้นที่ 3-4.** กรุงเทพฯ : โรงพิมพ์องค์การสงเคราะห์ทหารผ่านศึก. ------------. ( 2546 ง ). **สุขภาพจิตไทย พ.ศ.2545 - 2546.** กรุงเทพฯ : โรงพิมพ์องค์การรับส่งสินค้าและพัสดุภัณฑ์ (ร.ส.พ.).

 ------------. (2547 ก ). **คู่มือการสร้างเครือข่ายการดูแลนักเรียน สำหรับบุคลากรสถานศึกษาและ บุคลากรสาธารณสุข.** กรุงเทพฯ : โรงพิมพ์ชุมนุมสหกรณ์การเกษตรแห่งประเทศไทย.

กรมสุขภาพจิต. (2547 ข**). คู่มือดูแลสุขภาพจิตเด็กวัยเรียน สำหรับผู้ปกครอง.** กรุงเทพฯ : โรงพิมพ์ องค์การสงเคราะห์ทหารผ่านศึก. ------------. (2547 ค **). คู่มือผู้บริหารการสร้างคู่เครือข่ายการดูแลช่วยเหลือนักเรียน.**

 กรุงเทพฯ : บียอนพลับลิสซิ่ง.

กระทรวงศึกษาธิการ. (2546 ก**). ชุดฝึกอบรมการปรับกระบวนทัศน์และพัฒนาหลักสูตรสถานศึกษา .** กรุงเทพฯ : โรงพิมพ์องค์การรับส่งสินค้าและพัสดุภัณฑ์ (ร.ส.พ.).

 ------------. (2546 ข ). **หลักสูตรการศึกษาขั้นพื้นฐาน พุทธศักราช 2544.** กรุงเทพฯ : วัฒนาพานิช.

------------. (2547 ). **คู่มือการบริหารสถานศึกษาขั้นพื้นฐานที่เป็นนิติบุคคล.** กรุงเทพฯ : โรงพิมพ์ องค์การรับส่งสินค้าและพัสดุภัณฑ์ (ร.ส.พ.). คำแถลงโยบายของ นายกรัฐมนตรีพันตำรวจโททักษิณ ชินวัตร นายกรัฐมนตรี. 26กุมภาพันธ์2544.

จรวยพร ธรณินทร์. (2546**) “รายงานผลการดำเนินงานแก้ไขปัญหายาเสพติดในสถานศึกษา”,**

 [วารสารออนไลน์]. [สืบค้นวันที่ 22 เมษายน 2546]. จาก

 [www.moe.go.th/main2/article\_drug](http://www.moe.go.th/main2/article_drug) 2htm

จารุวรรณ รัตนมาลี. (2547). **สภาพและปัญหาการดำเนินงานระบบดูแลช่วยเหลือนักเรียนของ ข้าราชการครูในโรงเรียน สังกัดสำนักงานเขตพื้นที่การศึกษากาฬสินธุ์ เขต 3.** การศึกษาค้นคว้าอิสระการศึกษาศาสตรมหาบัณฑิต. มหาวิทยาลัยมหาสารคาม.

ชูเดช หาญทองช่วง.; และคณะ. (2546**) การศึกษาสภาพการดำเนินงานระบบดูแลช่วยเหลือนักเรียน ของข้าราชการครูโรงเรียนมัธยมศึกษา สังกัดกรมสามัญศึกษา จังหวัดพิษณุโลก**

 การค้นคว้าอิสระศึกษาศาสตรมหาบัณฑิต มหาวิทยาลัยนเรศวร.

ทักษิณ ทักษิมา. (2547). **การพัฒนาการดำเนินงานระบบการดูแลช่วยเหลือนักเรียนในโรงเรียน**

 **เมืองกาฬสินธุ์ อำเภอเมือง จังหวัดกาฬสินธุ์ สังกัดสำนักงานเขตพื้นที่การศึกษา กาฬสินธุ์ เขต 1.** การค้นคว้าอิสระการศึกษามหาบัณฑิต มหาวิทยาลัยมหาสารคาม.

ทิพยวัลย์ เย็นเยือก. (2548). **การส่งต่อนักเรียนกลุ่มเสี่ยงและกลุ่มมีปัญหาของระบบการดูแลช่วยเหลือ นักเรียนในโรงเรียนมัธยมศึกษา สังกัดสำนักงานเขตพื้นที่การศึกษาปทุมธานี.**

 วิทยานิพนธุ์ศึกษาศาสตรมหาบัณฑิต มหาวิทยาลัยเกษตรศาสตร์.

ธนกร ใจดี. (2547). **การพัฒนาครูเกี่ยวกับการจัดกิจกรรมลูกเสือเพิ่มเสริมสร้างความมีวินัยใน ตนเองของนักเรียนโรงเรียนบ้านเทพพนาธรรมนิติอุปถัมภ์ อำเภอเทพสถิต จังหวัดชัยภูมิ.**

 การศึกษาค้นคว้า อิสระการศึกษา มหาวิทยาลัยมหาสารคาม.

ธวัชชัย บุญมา. (2553).**ระบบดูแลช่วยเหลือนักเรียนของโรงเรียนนวมินทราชินูทิศ สวนกุหลาบวิทยาลัย ปทุมธานี สังกัดสำนักงานเขตพื้นที่การศึกษาปทุมธานี เขต 2** การค้นคว้าอิสระศึกษา ศาสตรมหาบัณฑิต มหาวิทยาลัยนอร์ทกรุงเทพ.

ไพฑูรย์ การเพียร. (2544). **บทบาทของครูในการส่งเสริมความมีวินัยในตนเองของนักเรียนโรงเรียน ประถมศึกษา อำเภอฮอด จังหวัดเชียงใหม่ การค้นคว้าอิสระ** ศึกษาศาสตรมหาบัณฑิต

 มหาวิทยาลัยเชียงใหม่

เมฆินทร์ พรมประศรี. (2554). **ความคิดเห็นของครูที่มีต่อการดำเนินงานระบบดูแลช่วยเหลือ นักเรียนของโรงเรียนในอำเภอภูพาน สังกัดสำนักงานเขตพื้นที่การศึกษา สกลนคร เขต 1** การค้นคว้าอิสระศึกษาศาสตรมหาบัณฑิต มหาวิทยาลัยนอร์ทกรุงเทพ.

พระราชบัญญัติการศึกษาแห่งชาติ พ.ศ.2542 และที่แก้ไขเพิ่มเติม (ฉบับที่ 2) พ.ศ. 2545.

 **ราชกิจจานุเบกษา.** เล่มที่ 119 ตอนที่ 123 ก.

พระราชบัญญัติระเบียบข้าราชการครูและบุคลากรทางการศึกษา พ.ศ.2547. **ราชกิจจานุเบกษา.**

 เล่มที่ 121 ตอนที่ 93 ก.

วิเชษฐ์ ทัณกาศ. (2554). **การดำเนินงานตามระบบดูแลช่วยเหลือนักเรียนของโรงเรียนมัธยมศึกษาจังหวัดตราด.** การค้นคว้าอิสระศึกษาศาสตรมหาบัณฑิต มหาวิทยาลัยนอร์ทกรุงเทพ.

วิเชียร วัฒนา. (2547**). สภาพและปัญหาการดำเนินงานตามระบบดูแลช่วยเหลือนักเรียนของ โรงเรียนมัธยมศึกษา สังกัดสำนักงานเขตพื้นที่การศึกษา สุราษฎร์ธานี เขต 1.** วิทยานิพนธ์การศึกษาหาบัณฑิต มหาวิทยาลัยเกษตรศาสตร์

 ศิริรัตน์ ยอดโตมร.(2555)**. ความคิดเห็นของครูที่มีต่อการดำเนินงานระบบการดูแลช่วยเหลือ นักเรียนของโรงเรียนชิโนรสวิทยาลัย สังกัดสำนักงานเขตพื้นที่การศึกษามัธยมศึกษา เขต 1.**

 สารนิพนธ์การศึกษาตามหลักสูตรครุศาสตรมหาบัณฑิต สาขาวิชาการศึกษา มหาวิทยาลัยราชภัฏบ้านสมเด็จเจ้าพระยา

สะอิ้ง ผกาแก้ว. (2554). **การศึกษาผลการดำเนินงานตามนโยบายระบบดูแลช่วยเหลือนักเรียนของ ครูทีปรึกษา โรงเรียนในสังกัดสำนักงานเขตพื้นที่การศึกษามัธยมศึกษาเขต 8 จังหวัดราชบุรี.**

 การค้นคว้าอิสระ ครุศาสตรมหาบัณฑิต มหาวิทยาลัยราชภัฎบ้านสมเด็จเจ้าพระยา.

สายสมร ยุวนิมิตร. (2545). **“ระบบการดูแลช่วยเหลือนักเรียน: แนวทางหนึ่งในการปฏิรูปการเรียนรู้ ”**  วารสารวิชาการ. 5(5): 74

สมพร ไชยแสง. (2547). **การดำเนินงานระบบการดูแลช่วยเหลือนักเรียนในสถานศึกษา สังกัด สำนักงานเขตพื้นที่การศึกษาเลย เขต 1.** การค้นคว้าอิสระครุศาสตรมหาบัณฑิต มหาวิทยาลัยราชภัฎเลย.

สุเทพ ชะโลธาร. (2547). **การดำเนินงานระบบดูแลช่วยเหลือนักเรียน ของโรงเรียนที่จัดการศึกษา ระดับมัธยมศึกษา สำนักงานเขตพื้นที่การศึกษาขอนแก่น.** วิทยานิพนธ์การศึกษา มหาบัณฑิตมหาวิทยาลัยมหาสารคาม.

สมชาย เหลืองอ่อน. (2548). **ปัญหาการดำเนินงานตามระบบการดูแลช่วยเหลือนัดเรียนของครูที่ ปรึกษาในโรงเรียนสังกัดสำนักงานเขตพื้นที่สระแก้ว เขต 2** วิทยานิพนธ์การศึกษา มหาบัณฑิตมหาวิทยาลัยบูรพา

สมพงษ์ แก้วอาจ. (2547). **การดูแลช่วยเหลือนักเรียนกลุ่มเสี่ยงด้านสิ่งเสพติดในโรงเรียนมัธยมศึกษา อำเภอนางรองจังหวัดบุรีรัมย์.** วิทยานิพนธ์ครุศาสตรมหาบัณฑิตมหาวิทยาลัยราชภัฎเลย สำนักงานคณะกรรมการการศึกษาขั้นพื้นฐาน. (2546). **คู่มือการบริหารจัดการระบบการดูแลช่วยเหลือนักเรียนเพื่อพัฒนาคุณภาพชีวิตและแก้วิกฤตสังคม.** กรุงเทพฯ : ชวนพิมพ์.

------------. (2547 ก). **การดำเนินงานระบบการดูแลช่วยเหลือนักเรียนในสถานศึกษา.** กรุงเทพฯ : โรงพิมพ์องค์การรับส่งสินค้าและพัสดุภัณฑ์ (ร.ส.พ.).

--------------. (2547 ข). **คู่มือวิทยากรเครือข่ายระบบดูแลช่วยเหลือนักเรียน.** กรุงเทพฯ : โรงพิมพ์องค์การรับส่งสินค้าและพัสดุภัณฑ์ (ร.ส.พ.).

--------------. (2547 ค). **แนวทางการดำเนินงานระบบการดูแลช่วยเหลือนักเรียน.** กรุงเทพฯ : โรงพิมพ์องค์การรับส่งสินค้าและพัสดุภัณฑ์ (ร.ส.พ.).

------------. (2550 ). **การศึกษาสภาพการจัดระบบการดูแลช่วยเหลือนักเรียนในสถานศึกษาขั้นพื้นฐาน.** กรุงเทพฯ : โรงพิมพ์ชุมนุมสหกรณ์การเกษตรแห่งประเทศไทย. สำนักงานคณะกรรมการ การศึกษาแห่งชาติ. (2546). การจัดการศึกษาเพื่อปวงชน. กรุงเทพฯ : ม.ป.พ.

สำนักงานรับรองมาตรฐานและประเมินคุณภาพการศึกษา. (2547). **หลักเกณฑ์และวิธีการประเมิน คุณภาพภายนอกของสถานศึกษาระดับการศึกษาขั้นพื้นฐาน ฉบับปรับปรุง พ.ศ. 2547.** กรุงเทพฯ : สมศ.

สำนักงานเลขาธิการคุรุสภา. (2544). **เกณฑ์มาตรฐานวิชาชีพและจรรยาบรรณวิชาชีพครู.**

 กรุงเทพฯ : โรงพิมพ์คุรุสภาลาดพร้าว.

สำรวม คงสืบชาติ.(2549**). การดูแลช่วยเหลือนักเรียนกลุ่มเสี่ยงด้านสิ่งเสพติดในโรงเรียนมัธยมศึกษา**

 **อำเภอจังหวัดบุรีรัมย์.** วิทยานิพนธ์ครุศาสตรมหาบัณฑิต มหาวิทยาลัยราชภัฎบุรีรัมย์.

เสริมฤทธิ์ หวายฤทธิ์. (2552). **สภาพการดำเนินงานระบบการดูแลช่วยเหลือนักเรียนในสถานศึกษา สังกัดสำนักงานเขตพื้นที่การศึกษาบุรีรัมย์ เขต 2.** สำนักงานคณะกรรมการการศึกษาขั้นพื้นฐาน. กระทรวงศึกษาธิการ